cyanic-selkie/wikianc huggingface dataset:
Arnebråtveien (Oslo)
Veien fikk navn i 1928 etter den tidligere husmannsplassen Arnebråten, som ligger i nr. 64. Nr. 70-78 og 82-100 er tre- og firemannsboliger i OBOS-borettslaget Voksen. Frantsebråten barnehage holder til i nr. 80. I nr. 110 er Kattugla steinerbarnehage (ark. Jan Arve Andersen, Sidsel Hovland og Christine Kolstad, oppført 2011–13) og i 112 Barnebråten steinerskole (1. klasse; oppført 1996 ved arkitekt Øysteins Thomassen). Voksen skole har adresse Arnebråtveien 120, men ligger ved Jarbakken.
First Comes Courage
First Comes Courage er en amerikansk dramafilm fra 1943 regissert av Dorothy Arzner og Charles Vidor (Sistnevnte er ukreditert). George Sklar adapterte Elliott Arnolds roman The Commandos, som ble utgitt i 1943, mens Lewis Meltzer og Melvin Levy skrev manuset. I rollene ses blant andre Merle Oberon, Brian Aherne og Carl Esmond.
Innspillingsfakta
First Comes Courage ble spilt inn fra 4. januar til 18. mai 1943. Ifølge en artikkel i The Hollywood Reporter ble scener spilt inn på Vancouver Island i Britisk Columbia i Canada som erstatning for norskekysten.
Harald Sakarias Hansen
Harald Sakarias Brøvig Hansen (født 29. november 1988 på Tananger) er daglig leder for Fávli og seniorrådgiver på bærekraftige hav i WWF Verdens naturfond. Tidligere har han arbeidet i Klima- og miljødepartementet og Utenriksdepartementet, blant annet med Høynivåpanelet for en bærekraftig havøkonomi og OSPAR. Før dette arbeidet han som forsker på internasjonale fiskerier ved Fridtjof Nansens Institutt og spesialiserte seg på fiskerier i endring, henholdsvis snøkrabbe i Barentshavet og det pelagiske komplekset bestående av makrell, sild og kolmule i Norskehavet.
First Comes Courage
Fakta om filmen
Ifølge en artikkel i The Hollywood Reporter forut for produksjonen ble settingen endret fra Frankrike til Norge for å utnytte den offentlige interessen for Norge som et okkupert land.
Harald Sakarias Hansen
Han har engasjert seg i internasjonal politikk gjennom flere år og var fra 2012-2013 leder av Spire. Hansen har vært nestleder i Troms SV og Internasjonalt utvalg i SV og ledet i 2016 SVs arbeidsgruppe for forsvars- og sikkerhetspolitikk.
HMS «Royal Charles» (1655)
HMS «Royal Charles» var et engelsk førsteklasse 80-kanoners linjeskip. Fartøyet ble opprinnelig kalt Naseby og ble bygget av Peter Pett ved Woolwich dockyard i 1655 for marinen i Det engelske samveldet. Skipets navn var til ære for Oliver Cromwells avgjørende seier i 1645 over rojalistene under den engelske borgerkrigen.
First Comes Courage
Fakta om filmen
Andre artikler i The Hollywood Reporter meldte om at Charles Vidor erstattet Dorothy Arzner som regissør etter at sistnevnte ble rammet av lungehinnebetennelse.
Harald Sakarias Hansen
Han har en M.Sc. i International fisheries management fra Norges fiskerihøgskole. I tillegg har han studert ved Universitetet for miljø- og biovitenskap og Københavns universitet. I 2011 deltok han på en ekspedisjon til Sørishavet gjennom University of St Andrews og gjennom arbeid med mastergraden og senere forskning har han vært på flere forskningstokt i Barentshavet. Han har tidligere arbeidet for Aegir Havbruk.
Han kom på andreplass i realityserien Skårungen, som ble sendt på NRK1 våren 2017.
First Comes Courage
Handling
Norge i 1942. Nicole Larsen blir avskydd som forræder av landsmennene for sin troskap til nazismen og sitt romantiske forhold til den tyske offiseren Paul Dichter. Hun er i virkeligheten agent for den norske motstandsbevegelsen og har vært uvurderlig i arbeidet med å identifisere strategiske nazistiske mål for de allierte. Nicole blir advart om at Dichter må drepes så snart han får mistillit til henne.
Rolleliste
(Kun krediterte skuespillere)
HMS «Royal Charles» (1655)
Fartøyet ble bestilt i 1654 som en av fire andreklasse linjeskip, som skulle utrustes med 60 kanoner. Under byggingen ble planene endret slik at hun fikk et fullt sett med kanoner på øvre dekk og dermed ble omklasset til et førsteklasse linjeskip.
I tiden før gjeninnføringen av monarkiet var hun ankret i The Downs ved Deal i Kent, hvor baugsprydet med Oliver Cromwell ble fjernet før hun seilte til De forente Nederlandene for å hente Karl II av England tilbake. Ved ankomst til Scheveningen ble hun omdøpt til HMS «Royal Charles» og tok Karl og hans følge (inkludert Samuel Pepys) ombord og satte dem i land ved Dover.
Med sitt nye navn sluttet hun seg til Royal Navy som formelt ble etablert i 1660. Med sine 1249 tonn var «Royal Charles» større enn «Sovereign of the Seas», det første tre dekks linjeskipet, bygget av Phineas Pett, Peter Petts far. Til forskjell fra «Sovereign of the Seas» lange tjenestetid kom «Royal Charles» til å ha bare 12 års tjenestetid.
Fartøyet deltok i andre anglo-nederlandske krig og kjempet i 1665 i slaget ved Lowestoft under kommando av James Stuart, hertugen av York, mens fartøyssjef var William Penn. I slaget ødela hun sannsynligvis det nederlandske flaggskipet «Eendragt». I 1666 deltok hun i ytterligere to engasjement; firedagersslaget og seieren over admiral Michiel de Ruyter i slaget ved North Foreland utenfor kysten av Kent.
I 1667 ble Englands synkende moral ytterligere svekket ved raidet på Medway, hvor en nederlandsk styrke invaderte munningene av elvene Thames og Medway og tok «Royal Charles». Fartøyet ble tatt til Hellevoetsluis i De forente Nederlandene, men ble ikke satt inn i landets marine da dypgående ble ansett som for stort for bruk langs den nederlandske kysten. Hun ble auksjonert bort som skrap i 1673. Metallbeslaget akter, med Englands våpenskjold er nå på utstilling i Rijksmuseum i Amsterdam.
Ariana Afghan Airlines
Ariana Afghan Airlines Co. Ltd. er det nasjonale flyselskapet i Afghanistan, med hovedkontor i Kabul. Selskapet eies av den afghanske staten og har sin hovedbase på Hamid Karzai internasjonale lufthavn.
Glommastien
Glommastien er en 35 km lang gang- og sykkelvei som går i runde rundt Nedre Glomma. Den går fra Fredrikstad fergested i bydelen Cicignon, opp langs Glommas vestside i retning bydelen Rolvsøy i Fredrikstad, over Rolvsøysund bro til bydelene Greåker, Alvim og Sandesund i Sarpsborg, forbi Borregaard og over broa ovenfor Sarpefossen. Derifra nedover østsiden via Årum og ned til Gamlebyen i Fredrikstad. Der kan man ta gratis byferge over til Cicignon. Ønsker man en litt kortere tur kan man benytte gang- og sykkelbroen som går direkte fra Alvim til Årum. På Fredrikstad-siden passerer man gjennom gården der Roald Amundsen har sine slektshistoriske røtter. Det meste av stien ligger i Fredrikstad kommune. Langs stien kan man få et innblikk i industriens betydning for regionen i 1800- og 1900-tallets Norge. Blant annet passerer man Lisleby brug i Fredrikstad, der Norges første elektriske lysanlegg ble installert i 1877.
Ariana Afghan Airlines
Selskapet har flyveforbud innenfor EU, med unntak av et leaset fransk-registrert Airbus A321, som brukes på ruter til Tyskland.
Flåte
Ariana Afghan Airlines' flåte bestyr av følgende fly oktober 2008:
Tidligere flåte
Ariana flåte besto av disse flyene mellom 1970 og 1990-tallet:
Helena Casas
Hun representerte Spania i Sommer-OL 2016 i Rio de Janeiro, der hun ble nummer 26 i sprint.
Mad arkitekter
Mad arkitekter er et norsk arkitektkontor med hovedkontor i Oslo. Selskapet ble grunnlagt i 1997 av arkitektene Trond Elverum, Nicolai Riise og Kurt Singstad. Det opprinnelige navnet var Moderne Arkitektur og Design (MAD), men det ble senere endret til Mad arkitekter.
Mad arkitekter er organisert som et konsern med kontorer i Oslo, Bergen, Stavanger og Fredrikstad. Selskapet har rundt 110 ansatte, og gjennomfører mange ulike typer prosjekter. Mad er mest kjent for Nygaardsplassen i Fredrikstad, Mad-bygget i Barcode, to boligkvartaler på Sørenga, Egmont-bygget i Nydalen og Media City Bergen.
Armauer Hansens gate (Oslo)
Armauer Hansens gate (1-21, 2-14) er en vei på Lindern i bydel bydel St. Hanshaugen i Oslo. Den går som blindvei nordover fra General Birchs gate mot Kirkeveien.
Gaten fikk navn i 1914 etter Gerhard Armauer Hansen. Det meste av bebyggelsen inngår i Lindern hageby.
Summer Moved On
Rekord
Morten Harket holder den europeiske rekorden for lengste tone holdt i en topp 40 poplåt. I løpet av «Summer Moved On» holder Harket en bryststemme-tone i 20.2 sekunder (8 takter).
Ebtissam Mohamed
Hun representerte Egypt under Sommer-OL 2016 i Rio de Janeiro, der hun ble nummer 27 i sprint.
Under Sommer-OL 2020 i Tokyo som ble arrangert i 2021, ble hun nummer 18 i omnium.
Tania Calvo
Tania Calvo (født 26. juni 1992) er en spansk syklist.
Hun representerte Spania under Sommer-OL 2016 i Rio de Janeiro, der hun ble nummer 19 i sprint.
Superligaen (Danmark) 2022/23
Superligaen 2022–2023, var den 33 sesongen av Superligaen, den øverste divisjonen i dansk fotball. Sesongen begynte 15. juli 2022 og avsluttet 4. juni 2023. Regjerende mestere forsvarte tittelen og vant sitt 15. seriemesterskap.
Europa playoff
Midtjylland vant og kvalifiserte seg til Conference League andre kvalifiseringsrunde.
Humorgalla
Humorgalla er en årlig sceneoppsetning som har blitt spilt over hele Norge siden oppstarten i 2006. . Forestillingen inneholder standup, karakterer, parodier og humoristiske låter, men innholdet er ulikt fra år til år ut fra hvilke komikere som står på scenen. Arrangementet blitt produsert med komikere som Bård Tufte Johansen, Anne-Kat. Hærland, Thomas Giertsen, Linn Skåber, Else Kåss Furuseth og Harald Eia.
Forestillingen har både vært på turné over hele Norge, men har også blitt satt opp fast på Latter i 2011 og Chateau Neuf i 2017. Showet eies og produseres av Feelgood&iStage AS.
Etikprövningsmyndigheten
Etikprövningsmyndigheten er et statlig forvaltningsorgan i Sverige, for etisk prøvning av forskning på mennesker. Forvaltningsorganet ble etablert 1. januar 2019 og erstattet Sveriges tidligere etikkprøvelsesnevnder. Etikprövningsmyndighetens arbeid er delt på seks steder: Göteborg, Linköping, Lund, Stockholm, Umeå og Uppsala.
Siden 1960-tallet har etikkprøvning i organisert form blitt utført i Sverige. 1. januar 2004 ble det opprettet seks regionale etikkprøvningsnevnder i universitetsbyene Göteborg, Linköping, Lund, Umeå, Uppsala og Stockholm. Tidligere søkte forskere til en regional nevnd som var tilknyttet et universitet, ofte samme som forskeren arbeidet ved. Søknadene ble behandlet på papir i 17 kopier, men fra og med 1. januar 2019 gjøres alle søknader digitalt. Søknadene leveres også sentralt og fordeles likt mellom de forskjellige regionkontorene i Etikprövningsmyndigheten med sikte på en så rask avgjørelse som mulig.
Etikprövningsmyndigheten har cirka 20 ansatte og 500 beslutningstagere. Beslutningene fattes av medlemmer med vitenskapelig kompetanse, men der er også medlemmer som ikke representerer forskning, men som er representanter for almene interesser. Medlemmene er fordelt på de seks regionkontorene. Arbeidet ledes av en direktør som holder til ved hovedkontoret i Uppsala.
Strandløk
Strandløk (Allium vineale) er en staude som danner løk ved roten. Den er hjemmehørende i Europa, nordvest - Afrika og Midt-Østen. Arten ble introdusert i Australia og Nord-Amerika, der den har blitt en invaderende art.
Beskrivelse
Alle plantens deler lukter hvitløk. Løken blir mellom 1-2 cm i diameter, med en fibrøs ytre lag. Stengelen kan bli mellom 30-120 cm høy, med 2-4 blader og en kuleformet blomsterstand med en diameter på omkring 2-5 cm. Bladene er smale hule rør mellom 15-60 cm lange og 2-4 mm tykke. De har en voksaktig struktur, med et spor langs siden av bladene som vender mot stammen. Blomsterstanden visner når blomstene åpner seg. Hvis den bærer blomster kan hver enkelt blomst være mellom 2–4,5 mm lange og stilket. Fargen kan være lyserøde, purpurfargede, grønnlige eller hvite. Støvbærere stikker ut, eller er like lange som blomsten. Sammen med eventuelle blomster finnes flere gulbrune løkknopper. Frukten er en kapsel, men den setter sjelden frø. Forplantning foregår vanligvis ved at løkknoppene faller til jorden og vokser opp som nye planter. Planter uten blomster, bare knopper, er noen ganger navngitt som varieteten Allium vineale var. compactum.
Bruk og problemer
Strandløk kan erstatte hvitløk. Det er likevel delte meninger om hvorvidt ettersmaken er ubehagelig sammenlignet med hvitløk (Allium sativum). Hvis husdyr beiter på planten kan det sette seg en hvitløkaktig lukt og smak på meieri- og kjøttprodukter. Planten ses på som en invaderende art i USA siden lukt og smak kan sette seg i kornprodukter under innhøsting. Ugressmidler biter ikke så godt på den på grunn av bladenes form og struktur.
Liste over kulturminner i Senja
Liste over kulturminner i Berg er en oversikt over fredede og/eller bevaringsverdige bygninger og elementer i Senja kommune. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Tucker Hibbert
Tucker Hibbert (født 24. juni 1984 i Driggs i Teton County i Idaho) var en profesjonell snøskuterkjører fra USA, som konkurrerte i skutercross.
Han har vunnet 14 medaljer i X Games, blant annet satt han rekord med ni strake seire i «SnoCross». Hibbert var den yngste gullmedaljøren i X Games-historien, før Chloe Kim vant «SuperPipe»-øvelsen som 14-åring under Vinter-X Games Aspen 2015.
Hibbert ble amerikansk nasjonal mester ti ganger, og vant verdensmesterskapet i skutercross to ganger (2010 og 2012).
Hjelmeland og Fister
Hejlmeland og Fister er en tidligere kommune i Ryfylke i Rogaland. Kommunen ble grunnlagt i 1838 og opphørte i 1884. Kommunen ble da delt opp i Hjelmeland og Fister kommuner.
Kommunen hadde 3081 innbyggere da den ble delt opp i 1884.
Røyksundkanalen
Røyksundkanalen er en kanal ved Røyksund i Bømlo kommune i Sunnhordland. Kanalen ligger nord for Mosterhamn i Vestre Spissøysundet og skiller Moster fra det øvrige Bømlo. Her ligg Skogbu Asylmottak og en populær småbåthavn og badeland.
Naturlig kanal
Kanalene på Bømlo kalles med rette for vannveier, og Røyksundkanalen har vært benyttet i uminnelige tider. Kanalen var en trygg snarvei, og man slapp å seile rundt Moster. Men bare mindre båter kunne passere. På de grunneste plassene måtte man dra båten gjennom sundet ved fjære sjø.
Utbygd på 1800-tallet
På midten av 1800-tallet ble Røyksundkanalen utbedret. På den tiden foregikk det viktige vårsildfisket, og det var et problem at notbåtene ikke kunne komme gjennom sundet. Planene for utbedring ble vedtatt i 1858, og arbeidet gjennomført i 1859. Senere ble kanalen utbedret videre i 1874 og 1883-84. Den fikk en bredde på 3 meter på det smaleste og 1,2 meters dybde ved normal vannstand. Mange som seiler gjennom Røyksundkanalen fortsetter turen videre gjennom Kulleseidkanalen, som stod ferdig i 1859.
Populær for båtturister og badeland
Ved Røyksundkanalen ble det på 1980-tallet bygget opp et populært feriesenter og badeland, og stedet ble en svært populær småbåthavn. Det er plass til ca. 150 småbåter langs flytebryggene i gjestehavna. Badeanlegget ligger lunt innerst i vika med skjellsand og sklier både inne og ute. Her er glasshus, garderober, toalett og gatekjøkken.
I de siste årene har deler av badelandet blitt stengt av, som følge av mangel på vedlikehold og ødelagte sklier. Det har vært flere ideer om å bygge om badeanlegget, og restaurere det igjen, men så langt har ingenting blitt gjort. Per i dag er glasshuset åpent (kiosk, garderobe, klesvask).
2020, så er alt revet ned. Det bygges leiligheter/boliger her.
Birger Røyksund
Birger Røksund bodde hele sitt liv ved Røyksundkanalen. Han var fisker og skrev en rekke bøker og diktsamlinger med lokale tema.
Stethispa
Stethispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (ca. 6 millimeter), avlange, noe firkantede, gulbrune bladbiller. Oversiden er tett og kraftig punktert, ujevn og knudrete. Hodet er nokså lite, antennene kraftige, holdes gjerne samlet og framoverrettet. Pronotum er trapesformet. Antennene består av 11 ledd og er noe fortykket mot spissen. Dekkvingene er bredest ved bakkanten, og har en skarp, utoverrettet pigg i hvert "hjørne", beina middels lange. Dekkvingene har 10 punktstriper som ligger parvis, i alle fall ved roten, og fire opphøyde lengderibber.
Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Denne slekten omfatter arter som lever på syrefamilien og Aristolochiaceae.
De forente arabiske emirater under VM i friidrett 2017
De forente arabiske emirater deltok under VM i friidrett 2017 (utendørs) fra 4. august til 13. august 2017 i London i Storbritannia.
Stethispa
Utbredelse
Slekten er utbredt fra Costa Rica i nord til Argentina i sør.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.
Volleyball under Sommer-OL 2020 – Menn
Herrenes turnering i volleyball under Sommer-OL 2020 var den 15. utgaven av arrangementet i forbindelse med olympiske leker. Turneringen ble arrangert av den internasjonale volleyballorganisasjonen FIVB, i samarbeid med IOC. Volleyballturneringen under sommerlekene skulle opprinnelig arrangeres fra 24. juli til 9. august 2020, men grunnet koronaviruspandemien i 2019–2020, måtte sommerlekene flyttes til 2021. I 2020 ble det bestemt at lekene etter planen finne sted fra 23. juli til 8. august 2021. Turneringen ble arrangert i Tokyo, Japan fra 24. juli til 7. august 2021.
Gruppeinndeling
Lagene ble fordelt i gruppene etter serpentinsystemet, i henhold til deres plassering på FIVBs verdensranking den 15. oktober 2019. FIVB forbeholdt seg retten til å plassere vertslandet først i gruppe A, uansett plassering på verdensrankingen. Plasseringen på verdensrankingen er vist i parentes, unntatt vertslandet som var ranket som nr. 10.
Innledende runde
''Alle tidene er lokaltid (UTC+9). Klokkeslett i parentes er norsk tid (UTC+2).''
Kvartfinaler
--
---
Gneisveien
Gneisveien eller Gneisvegen kan henvise til:
Urdenosi
Urdenosi er et fjell i Tokke i Telemark. Det ligger nord for Folurdvatn og har en høyde på 1 521 meter over havet.
Gråsteinveien (Ringerike)
Gråsteinveien (7–15, 2-14) er en vei i Heradsbygda i Ringerike.
Bassengveien er en stikkvei fra Gråsteinveien.
Liste over personer på frimerker fra Gabon
Gabons første frimerke som fransk koloni ble gitt ut i 1886. I denne perioden var den eneste identifiserbare personen på gabonske frimerker hertug Savorgnan de Brazza som først figurert i 1930 på et merke, deretter på en regulær utgivelse i 1932, og hans assistent høvding Makoko av Bateke som også figurerte i 1930.
Fra 1934 til selvstendigheten benyttet Gabon samme frimerker som Fransk Ekvatorial-Afrika.
Personene på listen nedenfor har synts på gabonske frimerkene siden selvstendigheten 1960. I parentes er frimerkets utgivelsesår.
Pterolophioides
Pterolophioides er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever i død ved.
Utbredelse
Slekten synes å ha en to-delt utbredelse, ved Afrikas horn (Somalia og Djibouti) og i Vest-Afrika (Kamerun og Guinea).
Vishnu Digambar Paluskar
Tidlig liv og bakgrunn
Vishnu Digambar Paluskar ble født i en Marathi-familie av Kurundwad, en liten by som var under Deccan-divisjon av Bombay under britisk styre, i dagens Maharashtra. Hans far, Digambar Gopal Paluskar, var en Kirtan-sanger (en religiøs sang). Han gikk til en lokal skole i Kurundwad for grunnskolen. Men tragedien rammet Paluskar i tidlig alder. I løpet av en hinduistisk festival kalt Datta Jayanti, eksploderte et fyrverkeri nær ansiktet hans og skadet begge øynene. I den lille byen var det ingen umiddelbar behandling tilgjengelig, og Paluskar mistet synet. Likevel fikk han synet tilbake noen år senere.
Rajen av Miraj hørte guttens talent for sang og satte han under veiledning av Balakrishnabuwa Ichalkaranjikar, en lærd musiker. Paluskar sang med ham i 12 år inntil det i 1896 ble anstrengte relasjoner mellom lærer og elev.
Musikalsk Reise
Etter at Paluskar begynte å turnere over hele India, studerte han samtidig musikalske tradisjoner i hver del av nord-India. Han reiste fra sted til sted og besøkte kongelige familier i byer som Baroda og Gwalior. Men han brøt en lang tradisjon av indisk musikk ved å gi en offentlig konsert i Saurashtra og tok inngangspenger. Til da ble konserter bare fremført i palasser eller templer.
Han studerte brijbhasha, en dialekt av hindi, som ble snakket i Mathura. Paluskar møtte Pandit Chandan Chaube og lærte Dhrupad-musikkform av ham. I 1901 kom han til Lahore, hvor han bestemte seg for å etablere en musikk-skole.
Gandharva Mahavidyalaya
Den 5. mai 1901 grunnla Paluskar Gandharva Mahavidyalaya, en skole som ga formell undervisning i indisk klassisk musikk. Dette var en skole som var åpen for alle, og en av de første i India som fikk offentlig støtte. Det var en utfordring til den tradisjonelle metoden hvor en student bodde under lærerens tak. Mange studenter fra skolen ble respekterte musikere og lærere i nord-India.
I september 1908 reiste Paluskar til Bombay (nå Mumbai) for å etablere en gren av skolen. For å imøtekomme alle studenter, tok han opp lån, bygget en ny skolebygning og et internat. For å nedbetale lånet, ga han flere offentlige konserter. Men mens han var på en konsertturne i 1924, tok Paluskars kreditorer beslag i hans eiendommer og auksjonerte bort skolen.
Død
Paluskar døde 22. august 1931, tre dager etter sin 59. fødselsdag. Den 21. juli 1973 utga det indiske postverket et minnefrimerke. I dag blir Paluskar sett på som den musikeren som tok hensyn til klassisk musikk, spesielt hindustansk klassisk musikk.
I 1921 skrev Paluskar en bok om musikk kalt Sangeet Bal Prakash. Hans elever, Vinayakrao Patwardhan, Omkarnath Thakur, Narayanrao Vyas, Shankarrao Vyas og B. R. Deodhar, ble kjente klassiske sangere, og hans sønn Dattatreya Vishnu Paluskar som også er utdannet i klassisk musikk, bærer sin fars arv videre.
I 2000 kåret magasinet India Today Pandit Paluskar til å være en av de 100 mennesker som har formet India.
Carphina
Carphina er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, gråbrunt spraglete trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden.
Levevis
Larvene lever i død ved.
Pseudonemophas
Pseudonemophas er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Store, lyst grå trebukker med spredte, svarte flekker.
Levevis
Disse billene har larver som lever i død ved av løvtrær, ofte like under barken.
Utbredelse
Gruppen er utbredt i Sørøst-Asia (Myanmar, Thailand, Laos, Vietnam, det sørlige Kina, Sumatra og Borneo).
Egypt under Afrikamesterskapet i friidrett 1982
Egypt deltok som vertsnasjon under Afrikamesterskapet i friidrett 1982 (utendørs) i Kairo i Egypt.
Islam-Beka Albijev
Islam-Beka Said-Tsilimovitsj Albijev, russisk Ислам-Бека Саид-Цилимович Альбиев (født 28. desember 1988 i Groznyj) er en russisk bryter som bryter i gresk-romersk-stil i 60-kilosklassen. Han representerte Russland under Sommer-OL 2008 der han tok gull foran Vitali Rahimov fra Aserbajdsjan.
Helge Skrivervik
Helge Skrivervik (født 27. september 1955 i Stryn) er norsk gründer, sivilingeniør og forfatter innenfor IT- og teknologi-bransjen. Han startet selskapet Skrivervik Data i 1985, og har senere vært en synlig profil i det norske IT-markedet som teknologi-analytiker, skribent, forfatter og foredragsholder.
Etter et studieopphold ved University of California, Berkeley (1982-1983), der han deltok i utviklingen av trendsettende 4.2 BSD Unix , var han med på å befeste UNIX i Norge via Skrivervik Data med kurser og produkter.
Skrivervik var også aktiv i etableringen av Internett i Norge, og etablerte i 1988 Skrivervik Data som Cisco Systems' første internasjonale distributør. Cisco utviklet seg til å bli en av verdens største og teknologi-ledende IT-leverandører.
Under Skriverviks ledelse vokste Skrivervik Data betydelig i perioden 1987 til 1993. Fagbladet Polyteknisk Revy kåret Skrivervik Data til Årets Databedrift i 1991. Året før fikk selskapet en andreplass. I 1989 utga han ''Driftshåndbok for BSD UNIX.'’
Han sluttet i Skrivervik Data i 1993 og startet selskapet as sammen med Hanne Mellingen, som hadde hatt en nøkkelrolle i oppbyggingen av Skrivervik Data fra 1988. To måneder etter nyetableringen kom første utgave av (november 1993), en månedlig fagrapport for IT-markedet. Rapporten var den første i sitt slag for det norske markedet. Mellvik-Rapporten utkom med 128 utgaver over tretten år før den ble faset over til web-basert tjeneste på myMAYDAY.com i 2005.
Via Mellingen & Skrivervik as, senere omdøpt til Team Mellvik as, fortsatte Helge Skrivervik sin virksomhet i IT-markedet med artikler,  foredrag og temabaserte spesialrapporter/bøker - i tillegg til Mellvik-Rapporten.
På nettjenesten myMAYDAY.com, som fra 2012 også ble selskapets navn, publiserer Skrivervik kommentarer, analyser, blogger, fag-kompendier og tidvis spesialrapporter. Han er også rådgiver for styrer og ledergrupper, spesielt innen IT-strategi.
Helge Skrivervik var med i Dataforeningens IT-politiske råd fra 2010 til 2013, i Advisory Board for CIOnet i 2011 og 2012, og medlem av Editorial Advisory Board for The Internet Protocol Journal siden 2014. Han var også med i Brundtland-regjeringens Forum for verdiskapning fra 1993 til 1995.
Martha Bayona
Martha Bayona (født 12. august 1995) er en colombiansk syklist.
Daniel Eid
Daniel Fritz Eid (født 14. oktober 1998) er en norsk fotballspiller som spiller for IFK Norrköping.
Daniel er sønn av tidligere Høddspiller Sindre Eid.
Shannon McCurley
Shannon McCurley (født 26. april 1992) er en irsk syklist.
Under Sommer-OL 2020 i Tokyo som ble arrangert i 2021, ble hun nummer 13 i madison.
Treason (1917)
Treason er en amerikansk stumfilm fra 1917, regissert av Allen Holubar.
Handling
Fienden lykkes med å smugle en spion gjennom fiendens linjer plasserer Stratiria-styrkene i en veldig farlig posisjon. Spionen blir arrestert opp og drept av Pettrus Baariot, en telegrafi-operatør, som deretter lykkes med å sende en melding som redder Stratiria-styrkene fra fullstendig nederlag.
For sitt heltemot blir Pettrus lovet en forfremmelse. Men etter at han har blitt frisk etter de alvorlige skadene, blir han ydmyket gjennom forræderiet til Danick Rysson, en myndighetsperson som ønsker å gifte seg med Floria Natarre - som Pettrus også er forelsket i.
Kristi legemsfest
Historisk beskrivelse
Opprinnelsen til Kristi legemsfest (eller Corpus Christi) var et initiativ fra begineren Juliana av Mont Cornillon (1193-1258). Fra 1209 hadde hun ofte en visjon hvor hun så en fullmåne hvor det var brukket av et stykke. I en annen visjon fikk hun forklaringen: Det manglende stykket viste til mangelen på en fest for Herrens Legeme i kirkeåret. Hun diskuterte sin visjon med sin skriftefar, Johannes av Lausanne, og flere betydelige teologer. Blant dem var den senere kardinallegat Hugo og ikke minst Jakob Pantaleon. Han ble senere biskop av Verdun, patriark av Jerusalem og til slutt pave Urban IV.
Da Robert de Thorete ble biskop av Liège i 1240 kom han i kontakt med Juliana, og kort før sin død foreskrev han på en bispedømmesynode i 1246 Kristi Legemsfest for sitt bispedømme. Den ble feiret første gang året etter, og da ble den også feiret i stiftskirken St. Martin i Liège. Tekstene ble laget av Johannes av Lausanne, en kannik fra St. Martin. Roberts etterfølger Henrik oppfordret pave Urban IV til å utvide festen til hele Kirken. Han hadde lært festen å kjenne allerede som erkediakon i Liège (Luik).
Etter at Jakob Pantaleon ble pave Urban IV i 1261 opplevde han det såkalte sakramentsunderet i Bolsena, som skjedde nær hans residens i Orvieto, og anerkjente dets ekthet.
Urban IV var så imponert over miraklet i Bolsena at han året etter i bullen Transiturus de hoc mundo (kort:Transiturus), som ble utstedt i noe forskjellige former den 11. august og 8. september 1264, foreskrev Kristi Legemsfest (Corpus Christi), 60 dager etter påske, for hele Kirken. Bullen var full av lovprisninger til Det hellige Sakrament. Men på grunn av pavens død i oktober samme år ble beslutningen først gjennomført under Avignon-paven Klemens V i 1311, etter et votum på konsilet i Vienne samme år.
I november 1317 utga pave Johannes XXII «de klementinske dekretalier» (også kalt Liber Septimus), en ny samling av kirkelige lover samlet av forgjengeren Klemens V, derav navnet. Dekretaliene inneholdt teksten til Transiturus, og dermed ble Corpus Christi kjent i hele Vestkirken.
Pave Urban IV hadde gitt den dominikanske filosofen og teologen Thomas Aquinas (ca 1225-74) i oppdrag å skrive et officium til den nye festen. Men det er fortsatt omdiskutert om det var han som sammenstilte og forfattet messetekstene. Men sikkert er det at han skrev sekvensen Lauda Sion. Både sekvensen og hymnene til officiet, som Pange, lingua og Verbum supernum prodiens, viser Thomas' doktrinære tilnærming til festen, i motsetning til den fromhetsmessige tilnærmingen som var mer vanlig på den tiden.
Prosesjoner
Et vanlig tilknyttet innslag i katolske sammenhenger i tillegg til selve den liturgiske kirkefeiring er en folkelig prosesjon med den konsekrerte hostie i monstrans og gjerne under en baldakin gjennom gater og veier i menigheten. Denne prosesjonen på Kristi Legemsfest kom til litt senere enn selve festen. Mellom 1275 og 1278 ble den første prosesjonen holdt i stiftet St. Gereon i Köln. Sakramentet ble under festdagens asperges prosesjon båret i spissen for prosesjonen mellom relikvarene. Kannikene i St. Gereon utbredte denne stadig mer vanlige skikken på Kristi Legemsfest. Etter Tridentinerkonsilet ble prosesjonen en demonstrasjon av katolsk trosiver.
Utbredelse
Høytiden feires vanligvis fortsatt seksti dager etter påske (første torsdag etter Treenighetssøndag), mens det mange steder, særlig i land hvor Den katolske kirke er en minoritetskirke, som i Norge, feires dagen den følgende søndagen.
I land med en stor katolsk befolkning er dagen en offentlig fridag, blant annet i Brasil, Bolivia, Bosnia-Hercegovina, Colombia, Den dominikanske republikk, Haiti, Kroatia, Liechtenstein, Panama, Peru, Polen, San Marino, deler av Spania og Sveits, Grenada, Saint Lucia, Trinidad og Tobago, deler av Tyskland, Østerrike og Øst-Timor.
Andre kirkers feiringer
Kristi legemsfest feires også i den gammelkatolske kirke, den liberalkatolske kirke og blant noen ortodokse kristne som følger en vestlig rituell tradisjon. De katolske østkirker, som er del av den katolske kirke og dermed har den samme underliggende teologi som begrunner treenighetsfesten, har ikke feiringen i sin kalender. Men i noen av dem feirer den like fullt.
Kristi legemsfest og anglikanernes, og de ortodokses, holdning
Dagen er også i den liturgiske kalenderen til noen anglikanske kirker, særlig Den engelske kirke.
I de ortodokse kirker er en venerasjon eller adorasjon av fremsatte eller utstilte nattverdselementer ukjent som skikk. Her gjelder det: «Vi ærer de hellige gaver, og vi - for eksempel for sykekommunion - oppbevarer de; men vi oppbevarer dem ikke i den hensikt å ære dem».
Lutherdommen og kalvinismen
Martin Luther gikk ut mot prosesjoner med de konsekrerte nattverdselementer. I en av sine postilletekster (prekener) skrev han "Det er ingen fest som jeg er mer fiendtlig innstilt mot ... enn denne. For dette er den mest skammelige av festivalene. Ved ingen annen blir Gud og hans Salvede mer bespottet enn på denne dag, og særlig ved prosesjonen."
Festen ble likevel medtatt i lutherske liturgiske kalendere frem til rundt år 1600.
Marcus Rohdén
Marcus Christer Rohdén (født 11. mai 1991) er en svensk fotballspiller som spiller for den italienske klubben Frosinone Calcio.
Landslaget
Han ble tatt ut i s tropp til VM i fotball 2018 i Russland.
Verdensmesterskapet i skutercross
Verdensmesterskapet i skutercross (FIM Snowcross World Championship) er en internasjonal snøskuterkonkurranse som har blitt arrangert årlig av Fédération internationale de motocyclisme (FIM) siden 2004, og erstattet da verdenscupen i skutercross.
Erlandstuveien (Oslo)
Erlandstuveien (1-39, 2-16) er en vei på Bekkelagshøgda i bydel Nordstrand i Oslo. Den går fra Jomfrubråtveien til Sandstuveien.
Veien fikk navn i 1928 etter plassen Erlandstuen. Mange av husene (nr. 1-9, 13-25 og 2-14) er en del av Holtet hageby, oppført 1924–28 ved arkitektene Gunnar Bjerke og Jacob Kielland for Fagforeningenes kooperative bolig- og byggeselskap (FKBB).
Nagihan Karadere
Nagihan Karadere (født 1. januar 1984) er en tyrkisk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i de innledende rundene på 400 meter hekk.
The Trail of the Shadow
The Trail of the Shadow er en amerikansk stumfilm fra 1917, regissert av Edwin Carewe.
Handling
Sylvia Mason bor i en liten hytte for seg selv og selger perle-arbeidet sitt til besøkende ved et stort hotell i nærheten. På hotellet møter Sylvia også Henry Hilliard, som straks forelsker seg i henne. Men hun nekter å gifte seg med ham, og vil ikke forklare hvorfor. Dermed vender Henry tilbake hjem, uten å vite at Sylvias far var blitt myrdet av hans private sekretær Jack Leslie som hevn fordi hun nektet å gifte seg med ham.
Nazir Mankijev
Nazir Junuzovitsj Mankijev, russisk Назир Юнузович Манкиев (født 27. januar 1985 i Surkhakhi) er en russisk bryter som bryter i gresk-romersk-stil i 55-kilosklassen. Han representerte Russland under Sommer-OL 2008 der han tok gull foran Rovschan Bajramov fra Aserbajdsjan.
Espen Espeset
Espen Espeset (født 31. januar 1975) er en norsk politiker (FrP).
Han var fra 2009 til 2013 innvalgt på Stortinget som vararepresentant for FrP fra Oslo. Han var senere FrPs sekretariatsnestleder på Stortinget, og fra januar 2019 til FrP gikk ut av regjering året etter var han statssekretær ved Statsministerens kontor i Erna Solbergs regjering.
Espeset giftet seg med Sylvi Listhaug i 2009. De har tre barn.
Gneisveien (Ringerike)
Gneisveien (1–27, 2-28) er en vei i Heradsbygda i Ringerike.
Veien er en blindvei, og går fra Bålerudveien, i nordenden av denne. Veien er preget av eneboliger, og ligger cirka 267 meter over havet.
Linjebo
Linjebo er et område på Jessheim med 48 boenheter fordelt på 12 rekkehus. Linjebo ble bygget for forsvarsansatte i 1962 av entreprenør Olav Selvaag.
Historikk
Byggearbeidene ble påbegynt oktober 1961, og sommeren 1962 var leilighetene innflytningsklare. Det ble oppført egen bygning for fellesvaskeri. Senere ble det også bygget garasjeanlegg slik at alle andelseiere fikk én garasje hver. Til borettslaget hørte dessuten store, grønne fellesområder.
Siden Forsvaret ga stønadslån til etableringen av borettslaget var i begynnelsen andelseierne ansatte i Hæren og Luftforsvaret. Da lånet var nedbetalt opphørte forpliktelsene overfor Forsvaret. Borettslaget sto dermed fritt til å oppta andelseiere som de selv ønsket, også fra det sivile samfunn. Dette førte til en navneforandring, og i 1988 ble navnet vedtatt omgjort til Linjebo borettslag.
Utsmykning av området
Olav Selvaag ga bronseskulpturen «Pille Tær» av Eilif Mikkelsen til borettslaget. Skulpturen er plassert i hagen til Rådhusveien 11. I 2017 avduket Ullensaker kommune en bautastein med blått skilt som markering av at Linjebo er en del av «Historiske Jessheim».
Vektløfting under Stillehavslekene 1995
Vektløfting under Stillehavslekene 1995. Vektløfting var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var niende gangen som Vektløfting var med på programmet under stillehavslekene. Det ble konkurrert i sju vektklasser for kvinner og ti for menn. Det var første gangen kvinner deltok i vektløfting i stillehavslekene. De ble delt tre sett medaljer i hver vektklasse, for støt, rykk og sammenlagt. Fransk Polynesia ble beste nasjon med seks gullmedaljer foran Guam med en.
Mikael av Romania
Mihai (eller Mikael eller Michael; født 25. oktober 1921 i Sinaia i Romania, død 5. desember 2017 i Aubonne i Sveits) var Romanias siste konge. Han var eneste sønn av Carol II av Romania og hans annen hustru, Helena av Hellas. Faren hadde vært gift før og hadde også fått en sønn, (Carol Lambrino), men den daværende kongen, Ferdinand I av Romania, annullerte ekteskapet før barnet ble født. Dermed ble Mihai ansett å være eneste rettmessige arving, men det var omstridt.
Første gang konge
Mihais foreldre ble gift den 10. mars 1921 og han ble født allerede syv måneder senere. Han ble eneste barn i et ulykkelig ekteskap. Faren, Carol II, som var kronprins på daværende tidspunkt, hadde atskillige elskerinner, og et forhold til Magda Lupescu gjorde ham så upopulær at han avga arveretten den 28. desember 1925 til sin sønn Mihai, som deretter var kronprins. Da kong Ferdinand I døde den 20. juli 1927, ble Mihai utropt til konge. På grunn av hans unge alder, bare 5½ år, regjerte hans onkel, Nicolae av Romania, sammen med tre rådgivere for ham. Mihais mor, Helena, ble skilt fra Carol i 1928 og ble ved sin sønn, men fikk ingen maktpolitisk rolle.
Annen gang konge
Carol vendte tilbake i 1930 etter en invitasjon fra en gruppe politikere, som var utilfreds med den unge konges rådgivere. Han ble utropt til konge den 8. juni 1930, og Mihai ble deretter kronprins. I tiden opp mot andre verdenskrig ble Romania alliert med Nazityskland og Mihai møtte Adolf Hitler minst to ganger. Den 6. september 1940 gjennomførte statsminister, Ion Antonescu, et statskupp mot Carol II og gjeninnsatte Mihai som konge. Frem til august 1944 var han stort sett uten innflytelse, men han begynte å samarbeide med pro-allierte politikere. Sammen med dem, en del offiserer, samt kommunister, gjennomførte Mihai et statskupp for å fjerne Antonescu fra makten. Kuppet lyktes og Mihai utsendte et våpenhviletilbud til Sovjetunionen, som allerede var et stykke inne i landet, samt erklærte sin støtte til De allierte. Få timer etter dette ble slottet bombardert av det tyske Luftwaffe. Resten av krigen sto Romania på de alliertes side.
Abdikasjon
Etter avslutningen av andre verdenskrig mottok Mihai flere ordener, blant annet Legion of Merit, for å ha støttet de alliertes kamp allerede før seieren var sikker.
I november 1947 reiste han til London for å delta i prinsesse Elizabeth av Storbritannia og Philip Mountbattens bryllup. Her møtte han også sin fremtidige hustru, Anne av Bourbon-Parma. Kort etter hjemkomsten ble han tvunget til å underskrive sin abdikasjon den 30. desember 1947. Han var blitt truet med, at ellers ville Petru Groza (daværende statsminister) beordre henrettelsen av 1.000 monarkister. Deretter ble Den sosialistiske republikk Romania utropt og Mihai fikk fire dager til å forlate landet.
Den 10. juni 1948 giftet han seg i Athen med Anne av Bourbon-Parma (født 18. september 1923). Paret fikk fem barn:
Kongefamilien bodde til slutten av 1948 i nærheten av Firenze, Italia, i Vila Sparta, et hus som tilhørte kongens mor. I 1949 bodde familien i Lausanne, Sveits, og i 1950 flyttet de til Storbritannia: først bodde de i Bramshill House i Hampshire, og deretter i Ayot St-Lawrence, i Hertfordshire, i et herskapshus som tilhørte baron Brocket. I Storbritannia bodde de til 1956. Siden har de bodd i Sveits igjen, først i Versoix, i nærheten av Genève, og fra 2004 i Aubonne. For å forsørge familien i eksil, hadde kongen en rekke jobber: han drev med oppdrett av høner og gås, var eier av et snekkerverksted, var testflyver og en kort stund var han megler på Wall Street, i New York, USA.
I påsken 1992 forsøkte paret igjen besøke Romania. Men regjeringen forbød deres tilstedeværelse i landet, og de ble utvist. I 1992 fikk Mikael av Romania tillatelse til å besøke Romania og 1 million innbyggere møtte opp for å se den siste kongen. Ion Iliescu ble forskrekket over Mikaels popularitet og forbød ham å besøke landet på fem år. Etter at Emil Constantinescu ble president, kunne de i 1997 vende tilbake og Mihai fikk igjen rumensk statsborgerskap. Familien besøkte deretter Romania regelmessig, men fortsatte å bo i Sveits.
Den 30. desember 2007 (på 60-årsdagen for sin abdikasjon) meddelte Mihai, at han utnevnte sin eldste datter, Margarita av Romania, som sin arving og gjorde henne dermed til kronprinsesse. Da denne handlingen ikke ble godkjent av noe parlament anses det dog ikke for gjeldende, men Mihai ba det rumenske parlamentet om å godkjenne den, i tilfelle man ønsker en gjeninnførsel av monarkiet.
Slektninger
Mihai var barnebarn av Ferdinand I av Romania, oldebarn av Georg I av Hellas og Frederik III av Tyskland, tippoldebarn av Maria II av Portugal, Victoria av Storbritannia, Aleksander II av Russland og Christian IX av Danmark. Mihai er firmenning av dronning Elizabeth, av dronning Margrethe II av Danmark, kong Harald V av Norge, kong Juan Carlos I av Spania og kong Carl XVI Gustav av Sverige.
Erlends vei (Oslo)
Erlends vei (1-31, 2-72) er en vei på Tveita i bydel Alna i Oslo. Den går sørover fra Sigrid Undsets vei til en snuplass.
Veien fikk navn i 1962 etter romanfiguren Erlend i Sigrid Undsets bøker om Kristin Lavransdatter. Den er bebygget med lamellblokker i OBOS-borettslaget Lohøgda, til sammen 777 leiligheter. Blokkene ble tegnet av Odd Brochmann og oppført i 1966. Ved nr. 19−29 ligger Tveitaparken.
Bestis med Bekka
Bestis med Bekka er en britisk animasjonsserie som ble vist på Nick Jr.
Erlings gate (Oslo)
Erlings gate (2-12; ingen oddetallsadresser) er en gate på Ekeberg i bydel Gamle Oslo. Den går ned skrenten fra Svingen og over i Egnehjemveien rundt en sving.
Navnet ble vedtatt i 1927 og viser til baglerkongen Erling Steinvegg.
Flerfaktor-autentisering
Flerfaktor-autentisering (engelsk multi-factor authentication, MFA) er en metode for tilgangskontroll hvor en bruker kun gis adgang etter å ha presentert flere separate bevis for sin identitet til en autentiseringsmekanisme – vanligvis minst to av følgende kategorier: kunnskap (noe en vet), besittelse (noe en har) og inherens (noe en er).
Tofaktor-autentisering (two-factor authentication, 2FA) er en metode for tilgangskontroll hvor en bruker kun gis adgang etter å ha presentert to forskjellige bevis for sin identitet. Tofaktor-autentisering er den enkleste typen multifaktor-autentisering.
Et eksempel er uttak av penger fra en minibank. Bare den riktige kombinasjonen av et bankkort (noe som brukeren har) og en PIN-kode, noe som brukeren vet) gjør at transaksjonen tillates utført. Hvorvidt den faktisk utføres kan også bero på andre ting, men det er utenfor selve autentiseringen.
Storevatnet (Gloppen)
Storevatnet (Gloppen) kan vise til to innsjøer i Gloppen kommune i Sogn og Fjordane:
Discopus
Discopus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brun- eller gråaktige trebukker, forholdsvis tettbygde med kraftige bein, noe kontrastrikt tegnede. Antennene er noe lengre enn kroppen, det tredje leddet er kraftig og kledt med oppstående, mørke hår. Pronotum er nærmest sekskantet med en kraftig pigg midt på siden. Dekkvingene har en skarp lengderibbe langs sømmen. Hannen har utvidete forføtter.
Levevis
Larvene lever i død ved.
Utbredelse
Slekten er utbredt i Colombia, Ecuador, Peru og Brasil.
TV-året 1940
TV-året 1940 er en oversikt over hendelser, program og fødte og avdøde TV-personligheter i året 1940.
Pseudeuclea
Pseudeuclea er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Artene er kjent fra Borneo.
Lamprigera
Lamprigera er en slekt av lysbiller.
Utseende
Middelsstore, avlange, noe flate lysbiller. Hos hannene er hodet gjerne dekket av pronotum sett ovenfra. Antennene er trådformede. Hunnene er larveformede, nokså store og flate, mørkfargede.
Utbredelse
Gruppen er utbredt i Sørøst-Asia, i alle fall fra Sri Lanka i vest til Taiwan i øst.
Den finske garde
Den finske garde eller finskegarden var en vervet troppeenhet i Finland under russertiden. Det egentlige navn var ''Livgardens 3. finske skarpskytterbataljon'' (Henkikaartin 3. Suomen Tarkk’ampujapataljoona, Livgardets 3:e finska skarpskyttebataljon, Лейб-гвардии 3-й стрелковый Финский батальон).
Historie
Den utgikk fra et i Viborg stasjonert jegerregiment som sammen med to andre jegerregimenter ble oppsatt ved verving. Fra dette regimente ble det i 1817 avdelt to kompanier for å danne en undervisningsbataljon, som ble kalt Helsingfors bataljon. Den var stasjonert i Tavastehus frem til 1824, da den flyttet inn i gardeskasernen i Helsingfors. Navnet ble i 1827 endret til Finska undervisningsskarpskyttebataljonen og to nye kompanier tilkom. Mannskapet ble slik forøket fra 300 till 500.
Etter at allmen verneplikt ble innført ble Den finske garde fra 1881 sammensatt av vernepliktige fra hele Finland. Garden ble inndratt i august 1905.
Jonas Arntzen
Jonas Arntzen (født 21. november 1997 på Lillehammer) er en norsk profesjonell ishockeymålvakt som spilte sin første A-lagskamp for Lillehammer Ishockeyklubb i Get-ligaen i 2014. Da var han bare 16 år gammel. Etter én sesong på Lillehammers A-lag, reiste han til Sverige og Leksands IF.
Han spilte to sesonger for Leksands J20-lag i den svenske toppserien for juniorer, og fikk også hoppe inn i en SHL-kamp mot Skellefteå AIK. Han ble dermed yngste norske keeperen som har spilt i SHL. Sesongen 2017/2018 fikk han plass på A-laget til Leksand i Hockeyallsvenskan, og i sesongen 2018/2019 var han med å rykke opp til SHL med Leksands IF.